શહેરના દાસી જીવણપરા વિસ્તારમાં રહેતા ભજનીક કલાકાર છગનભાઈ પરમાર ને ત્રણ પુત્રોમાંથી બીજા નંબરનો પુત્ર કમલેશ ઉ. વ. ૨૩ હાલમાં જ પોતાનું એમબીબીએસ પૂર્ણ કરી ઉપલેટાની મોટી મારડગામની સરકારી હોસ્પીટલમાં ડોક્ટર તરીકે ફરજ નિભાવતો જેમાં સોમવારે સવારે પોતાના ઘરેથી ફરજ પર જવા પોતાનું વેસ્પા મોટર સાયકલ લઈને નીકળેલ અને પેઢલા ચોકડી પાસે પહોંચતા પાછળથી પૂરપાટ ઝડપે આવતા ટેન્કરે હડફેટે લેતા ડોક્ટર યુવાન દસેક ફૂટ જેટલો હવામાં ફંગોળાઈ ડિવાડર સાથે માથું ટકરાતા માથા પર પહેરેલ હેલમેટ પણ તૂટી ગયો અને માથામાં ગંભીર ઈજા પહોંચતા ડોક્ટરનું ઘટના સ્થળે જ મોત નિપજ્યું હતું બીજું બાજુ અકસ્માત સર્જી ટેન્કર ચાલક ટેન્કર ત્યાંજ છોડી નાશી ગયો હતો.